אליזבת אמה סויר

אליזבת אמה סויר (באנגלית: Emma Soyer; 5 בספטמבר 1813 – 30 באוגוסט 1842) הייתה ציירת צבעי שמן אנגליה,Ruth Cowen (2010). Relish: The Extraordinary Life of Alexis Soyer, Victorian Celebrity Chef. Orion Publishing. אשר הייתה ידועה בעיקר בתור אמה ג׳ונס או אמה סויר.

 ביוגרפיה 
אליזבת אמה ג'ונס נולדה בלונדון בשנת 1813, ולמדה צרפתית, איטלקית ומוזיקה. בגיל צעיר מאוד היא הפכה לתלמידה של הצייר הבלגי פרנסואה סימונאו (1783–1859), שב-1820 נשא לאישה את אמה שלה. כשגילה כי לאמה יש כישרונות ציור, הקדיש סימונאו את כל זמנו להוראתה, ולפני גיל שתים עשרה היא "ציירה יותר ממאה דיוקנאות בנאמנות גדולה".Brian Stewart & Mervyn Cutten (1997). The Dictionary of Portrait Painters in Britain up to 1920. Antique Collectors' Club היא גם הפכה לפסנתרנית מוכשרת בהדרכתו של ז'אן אנקוט.
200px|ממוזער|שמאל|האנדרטה על קברה של אמה סויר
ב-12 באפריל 1837 היא נישאה לאלכסיס סוייר, השף במועדון הרפורמים. לאחר מכן היא הפנתה את תשומת לבה לציור פורטרטים בשמן, ועם סימונאו נסעה ברחבי אנגליה ועבדה בקנטרברי, רמגסייט ושרוסברי וצברה פופולריות רבה. עם שובה ללונדון הפיקה את "הילד העיוור", וציורים אחרים. ב-1842 השלימה את עבודתה האחרונה, "שני נערי האורגן". היא גם הציגה שני ציורים בסלון פריז של 1842. דיוקנה של סויר נחקק על ידי הנרי בריאן הול.

ב-29–30 באוגוסט 1842 היו לה סיבוכים בזמן ההריון והיא מתה באותו לילה במגוריה ליד צ'רינג קרוס, לונדון. היא נקברה בבית הקברות קנסל גרין, לונדון ב-8 בספטמבר, שם הקים בעלה אנדרטה גדולה לזכרה.Paths of Glory. Friends of Kensal Green Cemetery. 1997. p. 94.

בין 1823 ל-1843 ארבע עשרה מתמונותיה הוצגו באקדמיה המלכותית לאמנויות (RA), שלושים ושמונה הוצגו במוסד הבריטי, וארבע עשרה בגלריה של החברה המלכותית של האמנים הבריטים (RBA) שברחוב סאפוק, לונדון.

ביוני 1848 מאה וארבעים מיצירותיה הוצגו בבזאר של הנסיך מוויילס והודפס קטלוג.

שניים מיצירותיה, נחרטו על ידי ז'רארד. בפריז, שבה הוצגו רבות מתמונותיה, המוניטין שלה היה גבוה יותר מאשר בארץ הולדתה. Boase, George Clement (1898). "Soyer, Elizabeth Emma" . In Lee, Sidney (ed.). Dictionary of National Biography. 53. London: Smith, Elder & Co.

 גלריה 

 קישורים חיצוניים 


 הערות שוליים 

קטגוריה:ציירות בריטיות
קטגוריה:ציירים בריטים
קטגוריה:נשים אנגליות
קטגוריה:ילידות 1813
קטגוריה:בריטים שנולדו ב-1813
קטגוריה:נפטרות ב-1842
קטגוריה:בריטים שנפטרו ב-1842